CELEX: 62016TB0041(01)
Language: hu
Date: 2016-10-12 00:00:00
Title: T-41/16. sz. ügy: A Törvényszék 2016. október 12-i végzése – Cyprus Turkish Chamber of Industry és társai kontra Bizottság („Megsemmisítés iránti kereset — A »Halloumi« vagy »Hellim« oltalom alatt álló eredetmegjelölés bejegyzése iránti kérelem — A Bizottságnak a felperesek bejegyzési eljárásra vonatkozó felszólalási eljárásban történő részvételére vonatkozó levelei — Keresettel meg nem támadható jogi aktus — Elfogadhatatlanság”)

16.1.2017   
            
            
               HU
            
            
               Az Európai Unió Hivatalos Lapja
            
            
               C 14/34
            
         A Törvényszék 2016. október 12-i végzése – Cyprus Turkish Chamber of Industry és társai kontra Bizottság
   (T-41/16. sz. ügy) (1)
   
   ((„Megsemmisítés iránti kereset - A »Halloumi« vagy »Hellim« oltalom alatt álló eredetmegjelölés bejegyzése iránti kérelem - A Bizottságnak a felperesek bejegyzési eljárásra vonatkozó felszólalási eljárásban történő részvételére vonatkozó levelei - Keresettel meg nem támadható jogi aktus - Elfogadhatatlanság”))
   (2017/C 014/42)
   Az eljárás nyelve: angol
   
      Felek
   
   
      Felperesek: Cyprus Turkish Chamber of Industry (Nicosia, Ciprus), Animal Breeders and Producers Association (Nicosia), Milk and Oil Products Production and Marketing Cooperative Ltd (Nicosia), Süt Urünleri İmalatçulari Birliği Milk Processors Association (Nicosia), Fatma Garanti (Güzelyurt) (képviselők: B. O’Connor solicitor, S. Gubel és E. Bertolotto ügyvédek)
   
      Alperes: Európai Bizottság (képviselők: A. Lewis, P. Aalto és J. Guillem Carrau meghatalmazottak)
   
      Az ügy tárgya
   
   Az EUMSZ 263. cikk alapján az Európai Bizottság 2015. november 18-i [Ref.Ares (2015) 5171539] és 2016. január 15-i [Ref.Ares (2016) 220922], a felpereseknek a „halloumi/hellim” elnevezésű sajt oltalom alatt álló eredetmegjelölésként történő bejegyzésének eljárására vonatkozó felszólalási eljárásban való részvételére vonatkozó két levelének megsemmisítése iránt benyújtott kérelem.
   
      A végzés rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               Az Európai Unió Tanácsa, az Európai Parlament és a Ciprusi Köztársaság beavatkozási kérelmeiről nem szükséges határozni.
            
         
               3)
            
            
               A Cyprus Turkish Chamber of Industry, az Animal Breeders and Producers Association, a Milk and Oil Products Production and Marketing Cooperative Ltd, a Süt Urünleri İmalatçulari Birliği Milk Processors Association és Fatma Garanti maguk viselik saját költségeiket, valamint az Európai Bizottság részéről felmerült költségeket, ideértve az ideiglenes intézkedés iránti eljáráshoz kapcsolódó költségeket.
            
         
               4)
            
            
               A Cyprus Turkish Chamber of Industry, az Animal Breeders and Producers Association, a Milk and Oil Products Production and Marketing Cooperative, a Süt Urünleri İmalatçulari Birliği Milk Processors Association, Fatma Garanti, a Bizottság, a Tanács, a Parlament és a Ciprusi Köztársaság maguk viselik a beavatkozási kérelmekhez kapcsolódó költségeiket.
            
         
      (1)  HL C 118., 2016.4.4.